Балабақшада тәрбиеленушілерді Абаймен таныстыру

Абай таныту арқылы біз Қазақстанды

әлемге танытамыз. Абай әрқашан біздің

ұлттық ұранымыз болуы тиіс.

Н.Назарбаев

Абай Құнанбаев – еліміздің, ұлтымыздың ұлы тұлғасы. Абай атамыз адам тіршілігінің сан – саласын қамтып, кешегі мен бүгінді, болашақты ұштастырған дана әрі дара ақын.

Қазақтың рухани кемеңгері, ойшылы, білім мен бостандық жолындағы

қажымас күрескері – Абай бұл күндері бүкіл адамзатқа ортақ тұлғаға айналып отыр. Барша қазақ баласы Абайды тануға, білуге, Абаймен мақтануға тиіс.

Балабақша – білім мен тәрбие берудің алғашқы баспалдағы. Сол себептен Абайдың шығармашылығымен балалар ең алдымен балабақшада танысуы тиіс деп санаймын

Абай өз өлеңдерінде жастарды өнер, білім алуға шақырды. Адал еңбек етуге, халқына пайда келтіруге үндеді.

Әр тәрбиешінің алдына қоятын мақсаттары: тәрбиенушілерге Абайдың өмірі мен шығармаларының қыр — сырын меңгертіп, тереңдей бойлату, теориялық негіздерін игерту. Сонымен қатар: Абай Құнанбаев туралы балалардың түсініктерін кеңейтіп, ақынның жыл мезгілдеріне арналған өлең - жырларын, дұрыс түсіне білуге, бір - бірінен ерекшеліктерін айыра білуге баулу, шығармалар мазмұны бойынша өсиет - өлеңдерінен балаларға адамгершілік, адалдық, достық, еңбекті сүюге, жалқаулыққа қарсы шығу, Отанды және елді қадірлеуге үйрету. Ұлы ақынның өнегелі өмірімен таныстыру, ақынның даналығын, рухани асыл-мұраларын насихаттап, өлеңдерін, әндерін мәнерлеп айтқызу. Адам бойындағы жағымсыз қасиеттерден бойын аулақ ұстауға баулу, адамгершілік құндылықтарын бағалай білуге тәрбиелеу.

 Оңай олжаға тап болуды көздеу – ар-ұяттан безу, еңбексіз күн көруді мақсат ету – азғындықтың белгісі, сондықтан:

Ақырын жүріп анық бас,

Еңбегің кетпес далаға,

Ұстаздық қылған жалықпас,

Үйретуден балаға,-

деп тұжырымды ой айтады.

«Ұстаздық қылған жалықпас, үйретуден балаға» деп, бала тәрбиелеу үлкендердің алдындағы ең жауапты міндет екенін ескертеді. Балаға қарағанда үлкен адамдардың өмірден көргені мен білгені, үйренгені көп, тым болмаса, соның өнегелі жақтарын жасөспірімдерге үйретіп отыру басты міндетке айналсын деген талаптар қойылған.